b"\n_START_ARTICLE_\nAvinguda al Vedat\n_START_SECTION_\nHist\xc3\xb2ria\n_START_PARAGRAPH_\nFou inaugurada l'1 d'octubre de 1929 com a avinguda del Vedat despr\xc3\xa9s de l'enderroc de dues cases que formaven la pla\xc3\xa7a de la palla, ara del Bisbe Benlloch. Aquesta avinguda va obrir Torrent cap al desenvolupament urban\xc3\xadstic futur creant l'avinguda m\xc3\xa9s gran de la ciutat i tamb\xc3\xa9 el principal vial econ\xc3\xb2mic i social. Durant el franquisme, el seu nom va canviar a la Avenida de los M\xc3\xa1rtires, en clara al\xc2\xb7lusi\xc3\xb3 a la Guerra Civil. De fet hi existia una Creu dels Caiguts, ara desapareguda. El 1979, amb l'arribada de la democr\xc3\xa0cia, aquest nom es va canviar a l'avinguda del Pa\xc3\xads Valenci\xc3\xa0, un nom que ha estat criticat per les tend\xc3\xa8ncies conservadores i defensat per aquelles de car\xc3\xa0cter progressista. El 2009, torn\xc3\xa0 a a canviar-se de nom, assumint l'actual avinguda al Vedat (noteu el canvi de preposici\xc3\xb3 respecte del nom original).\n_START_SECTION_\nCanvi de nom\n_START_PARAGRAPH_\nA l'agost de 2009, l'Ajuntament de Torrent -que en les eleccions d'abril d'aquell any havia passat a ser governat pel Partit Popular- va fer una enquesta als ciutadans del municipi en qu\xc3\xa8 deman\xc3\xa0 si volien canviar el nom de l'Avinguda del Pa\xc3\xads Valenci\xc3\xa0. Amb un 4% de participaci\xc3\xb3 guany\xc3\xa0 el 's\xc3\xad', malgrat que es q\xc3\xbcestionaven la legitimitat del proc\xc3\xa9s per la baixa participaci\xc3\xb3, pel fet que hi havia 85 vots m\xc3\xa9s que votants i que nom\xc3\xa9s sumant les tres opcions de canvi arribaren al 51%, mentre que el 'no' era l'opci\xc3\xb3 m\xc3\xa9s votat en termes abosoluts."